Valoinstallaatio Grand Palais'n julkisivussa Pariisissa 2008.
Ars Fennica -palkinnon jakotilaisuus.

Ympäristötaide 

---

Casagrande & Rintala, Potemkin, teräksinen puisto Japanissa, 2003.
 Casagrande & Rintala, *Potemkin*, teräksinen puisto Japanissa, 2003. 

Suuntauksia 

Installaatio | Maataide | Paikkasidonnainen taide | Tilataide | Valotaide

Suomalaisia tekijöitä 

Jan-Erik Andersson | Marco Casagrande | Saara Ekström | Kaarina Kaikkonen| Ismo Kajander | Marja Kanervo | Jussi Kivi | Antti Laitinen | Harri Larjosto | Tuuli Luukas | Annikki Luukela | Anni Rapinoja | Sami Rintala | Catarina Ryöppy | Charles Sandison | Maaria Wirkkala

Ulkomaisia tekijöitä 

Carl Andre | John Baldessari | Christo ja Jeanne-Claude | Jan Dibbets | Ian Hamilton Finlay | Hamish Fulton | Andy Goldsworthy | Hans Haacke | Michael Heizer | Robert Irwin | Nancy Holt | Richard Long | Walter de Maria | Ana Mendieta | Dennis Oppenheim | Robert Smithson | James Turrell | Wolf Vostell

Teoksia 

Hiljainen kansa | Kolme aitaa | Maaltapako | 1000 Rauhanlippua

 

 

 

 

 

 

 

 

 

 

 

**Charles Sandison** (s. 1969 Haltwhistle, Britannia) on Tampereella Petsamon kaupunginosassa asuva mediataiteilija. Hän tekee tietokonepohjaisia valoinstallaatioita, jotka yhdistävät sanoja, metaforia ja liikettä arkkitehtuurisiin tiloihin. Sandison on opiskellut Glasgow School of Art -taidekoulussa Skotlannissa vuosina 1988–1993.

Ura
---

Sandison syntyi Englannissa, Northumberlandin Haltwhistle ja kasvoi Skotlannin Wickissä. Hän opiskeli 1987–1993 Glasgow School of Artissa ja opetti siellä myös hetken valmistuttuaan. Sandisonilla oli 1990-alun alussa muiden nuorten brittitaiteilijoiden yhteisnäyttelyissä.

Sandison muutti 1995 Suomeen ja asettui Tampereelle. Hän sai paikan Tampereen taiteen ja viestinnän oppilaitoksen tuntiopettajana ja nousi myöhemmin mediataiteen lehtoriksi sekä koulun taideosaston johtajaksi.

Sandison kehitti jo varhain omantapaisen tyylinsä, jossa hän yhdisti kuvataidetta ohjelmointiin. Suomessa ei juurikaan ollut 1990-luvun lopulla mahdollisuuksia, ja Sandison oli jo lopettamassa taiteen tekemistä. Hänen lähipiirinsä kuitenkin innosti häntä vielä osallsitumaan 2001 Suomen Taiteilijaseuran järjestämään Nuorten näyttelyyn.

Sandison teos *Living Rooms* valittiin näyttelyyn. Ohjelmistopohjaista teosta oltiin vasta asentamassa, kun sveitsiläinen kuraattori Harald Szeeman oli Suomessa etsimässä taiteilijoita Venetsian biennaalin päänäyttelyyn. Szeeman kiinnostui Sandisonin teoksesta, ja tämä saikin kutsun biennaaliin. Sandisonille näyttely Venetsiassa oli läpimurto, ja sen jälkeen hänet on kutsuttu tekemään töitänsä ympäri maailmaa.

Sandison on ollut mukana muun muassa Venetsian biennaalissa 2001 ja Ars-näyttelyssä 2006. Hänen Mika Waltarin kirjojen teksteihin perustunut teoksensa *Sinuhe* oli Waltari-näyttelyssä Ateneumin portaikossa 2007. Häneltä tilattiin myös teos nobelkirjailija José Saramagon 85-vuotisjuhliin vuonna 2008. Sandison on pitänyt yksityisnäyttelyjä 2000-luvun lopulla Yvon Lambertin gallerioissa New Yorkissa ja Pariisissa sekä Pariisin Orsayn taidemuseossa. Rooman uusi nykytaiteen museo kutsui hänet tekemään teoksen Forum Romanumille 2007. Ulkotiloissa olevien valoteosten rakentaminen vaatii usein suuria lavoja ja erikoisjärjestelyjä, joten käytännössä työ on alkanut muistuttaa suuren rock-konsertin roudaamista.

Yksityiselämä
-------------

Sandison muutti Suomeen 1995, Sandisonin puoliso on taiteilija Teija-Tuulia Ahola. Heillä on kaksi lasta.

Tyyli
-----

Sandisonin teoksia on kuvailtu valorunoudeksi ja valo-ornamentiikaksi. Ne perustuvat tietokoneella ohjelmoituihin ja projisoituihin sanoihin. Hänen ensimmäisiä tämäntyyppisiä töitään oli *Living Rooms* (2001), jossa valolla heijastetut sanat kuten mies, nainen, ruoka, isä, äiti, lapsi, vanha ja kuollut vaeltavat ympäri pimennettyä huonetta. Sanat elävät ja vuorovaikuttavat keskenään, mies-sanat etsivät ruokaa ja nainen-sanoja, joistä syntyy lapsi-sanoja. Välillä tappava virus tai vanhuus tuhoavat osan muista sanoista ja kaikki alkaa alusta. Jo Sandisonin esikoisnäyttelyssä Lontoossa 1993 oli esillä tietokonepohjaisia monitoreihin perustuvia teoksia.

Sandisonin teokset eivät rakennu vain sattumanvaraisten sanakokoelmien varaan, sillä hän tekee töitä teemoittain. Hän on käsitellyt esimerkiksi evoluutioita, biologiaa, genealogiaa, genetiikkaa, keinoälyä ja kieltä.

Palkinnot
---------

Charles Sandisonille on myönnetty Ars Fennica -palkinto (2010) ja VII ARCOmadrid/BEEP de arte electrónico - nature morte (2013).

Lähteet
-------

1. 1 2 3  About Charles Sandison Charles Sandison. Viitattu 23.2.2024. (englanniksi)
2. 1 2  Charles Sandison *Tampereentaidemuseo.fi*. Tampereen kaupunki. Viitattu 23.2.2024. (englanniksi)
3. 1 2  Anu Uimonen, Sähköinen taide syntyy Petsamossa, Helsingin Sanomat 26.11.2010 sivu C1
4. 1 2 3  Sandisonin CV Ars Fennica 2010 -sivuilla
5. 1 2  Perttu Rastaan kirjoittama esittely Ars Fennican sivuilla
6. ↑  Arto Murtovaara: Brexit pakottaa skottitaiteilija Charles Sandisonin miettimään identiteettiään: "Mistä olen kotoisin?" *Kulttuuritoimitus*.  1.4.2020. Kulttuuritoimitus Suomi Oy. Viitattu 23.2.2024.
7. 1 2  Saara Hacklin: Teos, joka oli jäädä taiteilija Charles Sandisonin viimeiseksi  27.1.2022. Nykytaiteen museo Kiasma. Viitattu 23.2.2024.
8. 1 2  Aamulehti
9. ↑  Kiasman esittely *Living Rooms* -teoksesta

Aiheesta muualla
----------------

* Charles Sandisonin kotisivut
* Kuvia teoksista Baronian Francey -gallerian sivuilla (Arkistoitu – Internet Archive)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Suomi (KANTO)
* Yhdysvallat

 |
|  |
| Taiteenala | 
* RKD Artists
* ULAN

 |
|  |
| Muut | 
* Europeana
* IdRef

 |

 |